*Kokneses novada Kokneses pagastā*

APSTIPRINĀTI

ar Kokneses novada domes

2014.gada 28.maija sēdes lēmumu Nr.6.7

(protokols Nr.7)

**NOTEIKUMI**

**„Par pirmsskolas vecuma bērnu reģistrācijas, uzņemšanas un atskaitīšanas**

**kārtību Kokneses novada pirmsskolas izglītības iestādēs”**

*Izdoti saskaņā ar likuma „Par pašvaldībām”*

*15. panta pirmās daļas 4.punktu,*

*Izglītības likuma 17. pantu, Vispārējās izglītības likuma 26. pantu*

I. VISPĀRĪGIE JAUTĀJUMI

1. Noteikumi nosaka pirmsskolas vecuma bērnu (turpmāk tekstā - bērni) reģistrācijas, uzņemšanas un atskaitīšanas kārtību Kokneses novada pirmsskolas izglītības iestādēs (turpmāk – Iestāde).

2. Iestādē reģistrē un uzņem bērnus pieteikšanās secībā, kuru dzīvesvieta deklarēta Kokneses novadā. Ja ir brīvas vietas, uzņemti tiek arī citā administratīvajā teritorijā deklarētie bērni pieteikšanās secībā.

3. Bērnu skaitu vispārējās pirmsskolas izglītības iestādes grupās nosaka Iestādes Nolikums.

4. Bērnam tiek nodrošināta pirmsskolas izglītības programmas apguve tikai vienā Iestādē. Vecākiem (aizbildņiem) ir tiesības mainīt pirmsskolas izglītības iestādi, saskaņā ar šiem Noteikumiem un Latvijas Republikas normatīvajiem aktiem. Iestādi bērni var apmeklēt un pirmsskolas izglītības programmu apgūt no 1 gada vecuma .

5. Iesniegumu reģistrēšanu un uzskaiti veic Iestādes vadītājs vai vadītāja pilnvarota persona.

II. PIETEIKUMU REĢISTRĀCIJAS KĀRTĪBA

6. Uzņemšanai pirmsskolas izglītības iestādēs bērnus reģistrē no dzimšana brīža visu kalendāro gadu, uzrādot bērna dzimšanas apliecību un vecāku (aizbildņu) personu apliecinošus dokumentus. Gadījumā, ja pieteikumu iesniedz vecāku pilnvarota persona, iesniedzama notariāli apstiprināta pilnvara.

7. Vecāki (aizbildņi) bērnu piesaka personīgi ierodoties Iestādē un aizpilda iesniegumu (veidlapa) (1.pielikums).

8. Saņemtais iesniegums vecāku (aizbildņu) klātbūtnē tiek reģistrēts, uz tā tiek veikta atzīme par kārtas numuru attiecīgajā gadā dzimušo bērnu rindā.

9. Iestādes vadītāja vai persona, kas pieņem nepieciešamos dokumentus par bērnu uzņemšanu Iestādē iepazīstina vecākus ar sekojošiem dokumentiem:

9.1. Iestādes reģistrācijas apliecību;

9.2. Iestādes nolikumu;

9.3. Iestādes iekšējās kārtības noteikumiem;

9..4. Iestādes licencētām izglītības programmām;

9.5. Iestādes licenci;

9.6. drošības noteikumiem;

9.7. citiem novada domes noteiktajiem dokumentiem.

9.8. Vecākiem (aizbildņiem) ir tiesības atsaukt bērnu pieteikumu pirmsskolas izglītības iestādei, uzrakstot iesniegumu.

III. BĒRNU UZŅEMŠANAS KĀRTĪBA

10. Ja Iestādē ir brīvas vietas attiecīgā vecuma grupās, uzņemšana notiek visu gadu.

11. Iestādes vadītājs katru gadu līdz 15.jūnijam sastāda uzņemto bērnu sarakstus, pamatojoties uz reģistrētajiem iesniegumiem un telefoniski sazinoties ar vecākiem, kas apstiprina vai atsauc nepieciešamību pēc vietas Iestādē. Vecāki (aizbildņi) ir atbildīgi par to, lai uzrādītie telefona numuri eksistētu un būtu pieejami. Bērna uzņemšanu izglītības iestādē noformē ar Iestādes vadītāja rīkojumu. Par bērna uzņemšanu un mācību programmas apguves uzsākšanas laiku Iestādē, vecākiem paziņo rakstiski.

12. Grupu komplektācija Iestādē turpinās katru gadu no 1.jūnija līdz 31.augustam.

13. Ja pirmsskolas izglītības iestādē ir atbrīvojusies vieta, vadītājs paziņo nākamā, rindā reģistrētā bērna vecākiem.

14. Uzņemšanai Iestādē vecāki (aizbildņi) iesniedz šādus dokumentus:

14.1. iesniegumu;

14.2. bērna dzimšanas apliecības kopiju, uzrādot oriģinālu;

14.3. medicīniskā karti (veidlapa 026/u);

14.4. izrakstu no ambulatorās slimnieka medicīniskās kartes par izdarītajām profilaktiskajām vakcīnām ( veidlapa 063/u);

14.5. ģimenes ārsta izziņu par bērna veselības stāvokli;

14.6. pedagoģiski medicīniskās komisijas atzinumu (ja bērnam nepieciešama speciālā pirmsskolas izglītības programma).

15. Ārpuskārtas Iestādē uzņem šīs Iestādes darbinieku bērnus uz darbinieka darba tiesisko attiecību laiku.

16. Bērnus, kurus nav iespējams uzņemt Iestādē līdz katra gada 1.septembrim, pārreģistrē rindā uz nākamo gadu, iesniegumu reģistrācijas secībā.

17. Pamatojoties uz vecāku (aizbildņu) iesniegumu, vieta Iestādē bērnam tiek saglabāta uz laiku, kas nav garāks par vienu kalendāro gadu. Uz šī iesnieguma pamata Iestāde slēdz vienošanos ar rindā nākamā izglītojamā vecākiem (aizbildņiem) par bērna uzņemšanu Iestādē uz laiku.

18. Sākot apmeklēt Iestādi vecāki ( aizbildņi) veic avansa maksājumus par bērna ēdināšanu Iestādē.

IV. BĒRNU ATSKAITĪŠANAS NO PIRMSSKOLAS IZGLĪTĪBAS IESTĀDES KĀRTĪBA

19. Izstājoties no Iestādes, vecāki (aizbildņi) raksta iesniegumu par bērna atskaitīšanu no pirmsskolas izglītības iestādes, norādot izstāšanās iemeslu.

20. Iestādes vadītājam ir tiesības izdot rīkojumu par bērna atskaitīšanu no Iestādes:

20.1. pēc vecāku (aizbildņu) iniciatīvas, saskaņā ar spēkā esošajiem normatīvajiem aktiem;

20.2. pēc pirmsskolas izglītības programmas apguves;

20.3. citos normatīvajos aktos noteiktajos gadījumos.*33*

21. Vecāki (aizbildņi) norēķinās ar izglītības iestādi par sniegtajiem ēdināšanas pakalpojumiem.

22. Bērnam, kurš apgūst vai ir apguvis obligāto pirmsskolas izglītības programmu, pamatojoties uz Iestādes vadītāja rīkojumu, tiek izsniegta attiecīga izziņa.

V . FAKTISKĀS RĪCĪBAS UN LĒMUMA APSTRĪDĒŠANAS KĀRTĪBA

23. Pirmsskolas izglītības iestādes vadītāja faktisko rīcību un pieņemtos lēmumus var apstrīdēt Kokneses novada domes priekšsēdētājam 1(viena) mēneša laikā no lēmuma pieņemšanas dienas, sūdzību iesniedzot Kokneses novada domes kancelejā, Melioratoru ielā 1, Koknesē, Kokneses pagastā, Kokneses novadā.

VI.NOSLĒGUMA JAUTĀJUMI

24. Noteikumi „Par pirmsskolas vecuma bērnu reģistrācijas, uzņemšanas un atskaitīšanas kārtību Kokneses novada pirmsskolas izglītības iestādēs” stājas spēkā ar 2014.gada 1.jūniju.

25. Ar noteikumu stāšanos spēkā, atzīt par spēku zaudējušiem ar Kokneses novada domes 2009.gada 30.septembra sēdes lēmumu Nr. 10 (protokols Nr.6) apstiprinātie „NOTEIKUMI par bērnu reģistrācijas, uzņemšanas un izstāšanās kārtību Kokneses novada pirmsskolas izglītības iestādēs”.

Sēdes vadītājs,

Domes priekšsēdētājs *(personiskais paraksts)* D.Vingris

Pielikums Nr.1

ar Kokneses novada domes 2014.gada 28.maija sēdes lēmumu Nr.6.7(prot.Nr.7)

apstiprinātajiem Noteikumiem „Par pirmskolas vecuma bērnu reģistrācijas,

uzņemšanas un atskaitīšanas kārtību Kokneses novada pirmsskolas izglītības iestādēs”

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vecāka (aizbildņa) vārds, uzvārds: | | | | | | |  | | |
| Personas kods: | | | | | | |  | | |
| Deklarētā dzīvesvieta: | | | | | | |  | | |
| Faktiskā dzīvesvieta: | | | | | | |  | | |
| Tālrunis: | | | | | | |  | | |
| E-pasta adrese: | | | | | | |  | | |
| **IESNIEGUMS** | | | | | | | | | |
| Lūdzu uzņemt manu dēlu/meitu | | | | |  | | | | |
| Personas kods: | | | | |  | | | | |
| Deklarētā dzīvesvieta: | | | | |  | | | | |
| Faktiskā dzīvesvieta: | | | | |  | | | | |
| Kokneses novada pirmsskolas izglītības iestādē „…....................................”  pirmsskolas izglītības programmā 01011111. | | | | | | | | | |
| Vēlamais uzņemšanas laiks: | | | | |  | | | | |
| 1.4. Iestādē uzņem Kokneses novadā deklarētos bērnus pieteikšanās secībā.  Ja ir vietas, iestādē uzņem arī pārējos bērnus pieteikšanās secībā. Pirms ieskaitīšanas, iestāde informē rindā nākamo par vakanto vietu (telefoniski), vecāki mutiski apstiprina, ja vieta nepieciešama, vai noraida, ja vieta nav vajadzīga. Vecāki atbild par to, lai uzrādītie kontakttelefona numuri eksistētu un būtu pieejami.”(Kokneses novada domes noteikumiem „ Par pirmskolas vecuma bērnu reģistrācijas reģistrācijas, uzņemšanas un atskaitīšanas kārtību Kokneses novada pirmsskolas izglītības iestādēs”, apstirināti ar Kokneses novada domes 28.05.2014.sēdes lēmumu Nr---(prot.Nr.\_\_) | | | | | | | | | |
| Ir/ nav | | reģistrēts citā pirmsskolas izglītības iestādē | | | | | | | |
| Ja ir, tad kurā: | |  | | | | | | | |
| Datums: |  | | | | | | | Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| -------------------------------------------------------------------------------------------------------------------- | | | | | | | | | |
| Datums, kad reģistrēts iestādē: | | | | | |  | | | |
| Iesnieguma reģistrācijas numurs: | | | | | |  | | | |
| Numurs reģistrācijas grāmatā: | | | | | |  | | | |
| Numurs pēc kārtas: | | |  |  | | | | | gadā dzimušo bērnu rindā |
| Personas, kas pieņem iesniegumu, paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | | |